《偈二首 其二》
宋代·释崇哲

山僧有三印，更无增减剩。觌面便相呈，能转凡成圣。

一印印空，日月星辰列下风。一印印泥，头头物物显真机。

一印印水，捩转鱼龙头作尾。三印分明体一同，看来非赤亦非红。

互换高低如不荐，青山依旧白云中。

作者简介：释崇哲，俗姓刘，邵州（今湖南邵阳）人。住衡州开福寺。为南岳下十四世，智海道平禅师法嗣。《嘉泰普灯录》卷一二、《五灯会元》卷一二有传。今录偈二首。